Aud Farstad

Aud Farstad (født 1955) er en norsk lokalhistoriker og forfatter fra Ålesund.

Liv og virke 
Hun tok tidlig i 1980-årene utdanning i lokalhistorie på distriktshøgskolen og senere hovedfag (cand.philol.) i historie i 1999 ved Universitetet i Bergen om innføringen av distriktslege- og distriktsjordmorordninga på Sunnmøre på 1800-tallet. Hun arbeidet fra slutten av 1970-årene og frem til 1990-årene som omviser på Ålesund Museum, og har siden 1990-årene arbeidet med lokalhistorie i Ålesund og Møre og Romsdal. Hun har hovedsakelig fokusert på arkitektur-, sosial- og kvinnehistorie i lokalhistorisk kontekst, med fokus på Ålesund og omegn. Hun var per 2004 knyttet til Jugendstilsenteret. I 2016 ga hun ut bok om distriktjordmødrenes historie på Samlaget. Anmelder i Heimen omtalte boken som et forbilledlig lokalhistorisk arbeid med noen skjønnhetsfeil.

Politisk engasjement
Som tenåring var hun med på okkupasjonen av Rønnebergvillaen, i protest mot rivningen og sprengningen av Fuglefjellet og oppføring av Ålesund rådhus på tomten. Hun har vært engasjert i foreningslivet i Ålesund og ble omtalt som en kjent feminist i byen. I Simen Sætres bok om sønnen Peder Are Nøstvold Jensen omtales hun som «glødende engasjert (…) det politiske engasjementet tok hun med seg til det som ble hennes virke, historiefaget». 

Farstad har skrevet kronikker i blant annet Sunnmørsposten om transpersoner der hun har kritisert «transideologien» og støttet Women’s Declaration International.

Bibliografi 
 1998: Virke sådan i det stille – Aalesund sanitetsforening 1898-1998
 2004: Ei hjelpande hand og eit smil attpå : Sunnylven sanitetslag gjennom 100 år
 2007: Apothekergaarden : Jugendstilsenteret Ålesund
 2016: På liv og død – Distriktsjordmødrenes historie, Samlaget
 2017: Amanda - Journalist og pionér, Sunnmørsposten forlag
 2020: Eit ugløymande syn : Stordal gamle kyrkje – Rosekyrkja Eit ugløymande syn – medredaktør, Fortidsminneforeningen)

Referanser

Norske historikere

Personer fra Ålesund kommune